internet vaartha 152 Views
కరాచీ : నాలుగు టెస్టుల సిరీస్‌లో భాగంగా లార్డ్స్‌లో జరిగిన తొలి మ్యాచ్‌లో విజయం సాధించడం తమ క్రికెట్‌ జట్టుకు ఎంతో ప్రత్యేకమని కెప్టెన్‌ మిస్బా ఉల్‌ హక్‌ అభిప్రాయం వ్యక్తం చేశాడు. ఆరేళ్ల క్రితం మ్యాచ్‌ ఫిక్సింగ్‌ ఆరోపణలతో పలువురు పాకిస్థాన్‌ ఆటగాళ్లు నిషేదం ఎదుర్కొన్న ఇదే వేదికలో విజయం సాధించడం జట్టులో తిరిగి పూర్వవైభవాన్ని తీసుకురావడానికి ఉపయోగపడుతుందన్నాడు. మూడున్నరేళ్ల తరువాత ఆసియా వెలుపల పాక్‌ సాధించిన తొలి విజయం కావడం గమనార్హం. కాబుల్‌ ఆర్మీ క్యాంపు సిబ్బంది పర్యవేక్షణలో పాక్‌ ఆటగాళ్లు శిక్షణ పొందారు.కఠోర శ్రమతో కూడిన ఫీట్స్‌ చేశాం,ఆర్మీతో కలిసి పుష్‌ అప్స్‌  చేసే వాళ్లం,అందుకే వారికి ఈ విజయంలో భాగం ఉందని తెలిపేందుకు ఆర్మీ వారికి ఈ విషయం గుర్తుకు తేవడానికి ఇంగ్లండ్‌పై గెలిచిన అనంతరం లార్డ్స్‌లో పాక్‌ ఆటగాళ్లు పుష్‌ ఆప్స్‌ తీశారు అని మిస్బా ఉల్‌ హక్‌ వివరించాడు.సెంచరీ అనంతరం మిస్బా కూడా పుష్‌ ఆప్స్‌ తీశాడు.ఆర్మీ వారు తమలో సూర్ఫి నింపారని,మూడు టెస్టుల్లోనూ  మంచి ఫలితాలు రాబడతామని ధీమా వ్యక్తం చేశాడు.సర్పరాజ్‌ ఆహ్మాద్‌,అసద్‌ షఫిఖ్‌ భాగస్వామ్యంతో పాటు బౌలర్లు సమిష్టిగా సత్తా చాటారని మిస్బా కొనియాడాడు.